মো: ইব্রাহীম, মাদারীপুর প্রতিনিধি ॥ জঙ্গী,পর্নগ্রাফী,সাইবার অপরাধ, নিরাপদ সড়ক, ইভটিজিং, শিশু ও নারী নির্যাতন,মাদক দমনসহ নানান অপরাধে করনীয় ,ক্ষতিকর দিক ও আইনগত বিষয় নিয়ে মাদারীপুরের শিবচরে রবিবার সকাল থেকে দুপুর পর্যন্ত ৩টি স্কুল কলেজে পুলিশ সুপার সুব্রত কুমার হালদারের ব্যতিক্রমধর্মী মতবিনিময় সভা করেছেন। তার এই ব্যতিক্রমধর্মী উদ্যোগে সভায় উপস্থিত শিক্ষার্থী, অভিভাবক, শিক্ষক ও নেতৃবৃন্দ সকলেই অভিভূত হন। তিনি এ পর্যন্ত জেলার ৪ উপজেলার ১০টি শিক্ষা প্রতিষ্ঠানে এধরনের সভা করেছেন। জানা যায়, রবিবার সকালে উপজেলার শেখ ফজিলাতুন্নেছা পাইলট বালিকা উচ্চ বিদ্যালয়ে সেমিনার কক্ষে শিক্ষার্থীদের নিয়ে পুলিশ সুপারের উদ্যোগে এ সচেতনতায়মূলক সভা অনুষ্ঠিত হয়। এই সভায় পাশর্^বর্ত্তী রিজিয়া বেগম কলেজের শিক্ষার্থীরাও অংশ নেন। সভায় পুলিশ সুপার সুব্রত কুমার হালদার নিরাপদ সড়ক, ইভটিজিং, শিশু ও নারী নির্যাতন,মাদক দমন, বাল্য বিবাহসহ নানান অপরাধের ক্ষতিকর দিক, করনীয় , আইনগত বিষয় নিয়ে শিক্ষার্থীদের সচেতন করেন। এসময় আওয়ামী লীগ সভাপতি মো: সামসুদ্দিন খান, ওসি মো: জাকির হোসেন, পরিদর্শক (অপারেশন) মো: আনোয়ার হোসেন, বিদ্যালয়ের সহকারী প্রধান শিক্ষক মো: ইফতেখারুল ইসলাম প্রমুখ উপস্থিত ছিলেন। এরপর পুলিশ সুপার নুরুল আমিন কলেজ ও পাচ্চর উচ্চ বিদ্যালয়ে আরো ২টি মতবিনিময় সভা করেন। সভাগুলোতে তিনি পুলিশ কর্মকর্তাদের মোবাইল নাম্বারও শিক্ষার্থীদের দেন। পুলিশ সুপার সুব্রত কুমার হালদার বলেন, অপরাধের নতুন নতুন মাত্রা যোগ হচ্ছে। এর অধিকাংশই আক্রান্ত হচ্ছে শিক্ষার্থীরা। তাই ওদের সচেতন করতে সপ্তাহে ১দিন আমি স্কুলে কলেজে গিয়ে মতবিনিময় করি। এ পর্যন্ত জেলার ৪ উপজেলায় ১০টি সভা করেছি । এতে ব্যাপক সাড়াও পাচ্ছি।